તે દરમિયાન ફરજ પર હાજર તબીબ કોઇક લખાણ લખી રહ્યા હતા અને દર્દીના સગાએ તાત્કાલિક સારવાર કરવાનું કહેતા ફરજ પર હાજર તબીબે દર્દીના સગાને તમે બેસો આ લખાણ લખાઇ જાય પછી સારવાર આપું એમ કહી ઉદ્ધતાઇભર્યું વર્તન કર્યું હતું, પરંતુ બાળકને તાત્કાલિક સારવારની જરૃરિયાત હોવાથી ઇજાગ્રસ્ત બાળકના સગાએ ઉચ્ચ અધિકારી તથા સ્થાનિક ધારાસભ્યને આ ગંભીર બનાવ અંગેની ફરિયાદ કરવાનું કહેતા આ તબીબે બિનધાસ્ત તમારે જેને ફરિયાદ કરવી હોય તેને કરો, મને કોઇની બીક નથી, એમ ઉડાઉ જવાબ આપતા બાળકને સારવાર લીધા વિના ખાનગી તબીબ પાસે પ્રાથમિક સારવાર બાદ વધુ સારવાર માટે બારડોલી લઇ જવામાં આવ્યો હતો, ત્યારે મહુવા સામૂહિક આરોગ્ય કેન્દ્રમાં વારંવાર ગરીબ પ્રજા સાથે આવા બનતા બનાવ અંગે સ્થાનિક ધારાસભ્ય આરોગ્ય મંત્રીને તથા ઉચ્ચ અધિકારીઓને રજૂઆત કરી આવું ગરીબ દર્દીઓે સાથે ઉદ્ધતાઇભર્યું વર્તન કરી સારવાર વિના તગેડી મૂકતા તબીબો સામે કડકમાં કડક કાર્યવાહી કરવામાં આવે એવી આમજનતાની માગ છે.